Sheiken

Sheiken (originaltittel The Shiek, også vist i Norge som Sjeiken) er en amerikansk romantisk dramafilm fra 1921 med Rudolph Valentino i hovedrollen.

Handling 
Den arabiske sjeiken Ahmed Ben Hassan (Rudolph Valentino) forelsker seg i den viljesterke og moderne Lady Diana Mayo (Agnes Ayres), som mener at ekteskap er det verste som kan skje med en kvinne. Sjeiken kidnapper henne og fører henne til sin storslagne teltplass i Sahara-ørkenen. En rekke eventyr og en lang kamp om Dianas kjærlighet venter.

Mottakelse 
Sheiken ble en stor kinosuksess som satte publikumsrekorder og ble et høydepunkt i Valentinos karriere. Det var også denne filmen som gjorde ham til superstjerne, elsket av det kvinnelige kinopublikummet. Filmen inspirerte flere imitasjoner og parodier, og den fikk senere en nyutgivelse. Oppfølgeren Sjeikens sønn ble utgitt i 1926.

Det amerikanske filminstituttet (AFI) har kåret filmen til tidenes 80. beste kjærlighetsfilm fra USA.

Medvirkende 
Rudolph Valentino som Sheik Ahmed Ben Hassan
Agnes Ayres som Lady Diana Mayo
Ruth Miller som Zilah
George Waggner som Yousaef
Frank Butler som Sir Aubrey Mayo
Charles Brinley som Mustapha Ali
Lucien Littlefield som Gaston
Adolphe Menjou som Raoul de Saint Hubert
Walter Long som Omair
Loretta Young som arabisk barn
Polly Ann Young

Referanser

Eksterne lenker 
 

Romantiske filmer fra USA
Sort-hvitt-filmer
Stumfilmer fra USA
Filmer fra 1921